SUOMI

TÄRKEÄÄ: KÄYTTÄMÄLLÄ iPHONEA, iPADIA TAI iPOD TOUCHIA (”LAITE”) SITOUDUT SEURAAVIIN EHTOIHIN:

A.     APPLE iOS- JA iPadOS -OHJELMISTOLISENSSISOPIMUS
B.     APPLE PAYN LISÄEHDOT
C.     APPLEN ILMOITUKSET

APPLE INC
iOS- JA iPadOS-OHJELMISTOLISENSSISOPIMUS
Yhden käyttäjän lisenssi

LUE TARKASTI TÄMÄ OHJELMISTOLISENSSISOPIMUS (”LISENSSI”) ENNEN LAITTEEN KÄYTTÖÄ TAI TÄHÄN LISENSSIIN LIITTYVÄN OHJELMISTOPÄIVITYKSEN LATAAMISTA. KÄYTTÄMÄLLÄ LAITETTA TAI LATAAMALLA OHJELMISTOPÄIVITYKSEN SITOUDUT NOUDATTAMAAN TÄMÄN LISENSSIN EHTOJA. ELLET HYVÄKSY LISENSSIN EHTOJA, ÄLÄ KÄYTÄ LAITETTA TAI LATAA OHJELMISTOPÄIVITYSTÄ

JOS OLET ÄSKETTÄIN OSTANUT LAITTEEN ETKÄ HYVÄKSY LISENSSIN EHTOJA, VOIT HYVITYKSEN SAADAKSESI PALAUTTAA LAITTEEN PALAUTUSAJAN SISÄLLÄ APPLEN PALAUTUSKÄYTÄNNÖN MUKAISESTI APPLE STOREEN TAI VALTUUTETUN JÄLLEENMYYJÄN LIIKKEESEEN, JOSTA OLET SEN HANKKINUT. SÄÄNNÖT OVAT LUETTAVISSA OSOITTEESSA https://www.apple.com/legal/sales-support/.

1. Yleistä
(a) Apple Inc. (”Apple”) myöntää Lisenssin ehtojen mukaisen käyttöoikeuden Laitteen mukana tulleisiin ohjelmiin (mukaan lukien Boot ROM -koodi, sisällytetty ohjelmisto ja muiden valmistajien ohjelmisto), dokumentaatioon, käyttöliittymiin, sisältöön, fontteihin ja dataan (”Alkuperäinen Apple-ohjelmisto”), jotka saattavat päivittyä tai korvautua ominaisuuksien parannuksissa, ohjelmistopäivityksissä tai Applen järjestelmänpalautusohjelmistossa (”Apple-ohjelmistopäivitykset”), olivatpa nämä muistissa tai millä tahansa muulla medialla taikka missä tahansa muodossa (Alkuperäiseen Apple-ohjelmistoon ja Apple-ohjelmistopäivityksiin viitataan yhteisnimityksellä ”Apple-ohjelmisto”). Apple ei myy Apple-ohjelmistoa sinulle. Apple ja Applen lisensoijat säilyttävät omistajuutensa Apple-ohjelmistoon ja pidättävät itsellään kaikki oikeudet, joita ei ole erikseen annettu sinulle. Hyväksyt, että tämän Lisenssin ehtoja sovelletaan kaikkiin Apple-merkkisiin appeihin, jotka saattavat sisältyä Laitteeseen, ellei tällaisen apin mukana tule erillistä lisenssiä, missä tapauksessa hyväksyt, että sen lisenssin ehdot määräävät kyseisen apin käyttöäsi.

(b) Apple voi oman harkintansa mukaan tulevaisuudessa tarjota Apple-ohjelmistopäivityksiä. Mahdolliset Apple-ohjelmistopäivitykset eivät välttämättä sisällä kaikkia nykyisiä ohjelmisto-ominaisuuksia tai uusia ominaisuuksia, jotka Apple julkaisee uudemmille tai muille Laitteiden malleille.  Tämän Lisenssin ehdot kattavat myös Applen mahdollisesti tarjoamat Apple-ohjelmistopäivitykset, ellei tällaisen Apple-ohjelmistopäivityksen mukana tule erillistä lisenssiä, jolloin hyväksyt kyseisen lisenssin ehdot koskemaan kyseistä päivitystä

(c) Jos asennat uuden Laitteen vanhan Laitteen avulla käyttämällä pikakäyttöönottoa, hyväksyt, että tämän Lisenssin ehtoja sovelletaan uuden Laitteesi Apple-ohjelmistoon, ellei sen mukana tule erillistä lisenssiä, missä tapauksessa hyväksyt, että kyseisen lisenssin ehdot määräävät Apple-ohjelmiston käyttöäsi. Laitteesi tarkistaa ajoittain Applelta Apple-ohjelmistopäivityksiä. Jos päivitys on saatavilla, päivitys ladataan ja asennetaan Laitteeseen ja tarvittaessa lisälaitteisiin automaattisesti. Käyttämällä Apple-ohjelmistoa osoitat hyväksyväsi sen, että Apple voi ladata ja asentaa automaattisia Apple-ohjelmistopäivityksiä Laitteeseesi ja lisälaitteisiisi. Voit laittaa automaattiset päivitykset kokonaan pois päältä koska tahansa muuttamalla automaattisten päivitysten asetusta valitsemalla Asetukset > Yleiset > Ohjelmistopäivitys.

2. Lisenssin käyttö ja rajoitukset.  
(a) Sinulle myönnetään tämän Lisenssin sopimusehtojen puitteissa rajoitettu, rinnakkainen lisenssi käyttää Apple-ohjelmistoa yhdessä Apple-merkkisessä Laitteessa. Lukuun ottamatta kohdassa 2 (b) jäljempänä sallittua poikkeusta sekä erillistä sinun ja Applen välillä tehtävää sopimusta tämä Lisenssi kieltää Apple-ohjelmiston samanaikaisen asentamisen useampaan kuin yhteen Apple-merkkiseen Laitteeseen, eikä Apple-ohjelmistoa saa jaella tai asettaa käyttöön verkossa, jossa sitä voisi käyttää useampi kuin yksi Laite kerrallaan. Tämä Lisenssi ei anna mitään oikeuksia käyttää Applen omisteisia käyttöliittymiä tai muuta Applen immateriaalioikeuksien piiriin kuuluvaa omaisuutta Laitteiden kanssa käytettävien muiden valmistajien oheislaitteiden, lisävarusteiden tai ohjelmistosovellusten suunnittelussa, kehittämisessä, valmistuksessa, lisensoinnissa tai jakelussa. Jotkin näistä oikeuksista ovat saatavissa Applelta erillisillä lisensseillä. Lisätietoja kolmansien osapuolten laitteiden ja lisävarusteiden kehittämisestä Laitteille saat osoitteesta https://developer.apple.com/programs/mfi/. Lisätietoja appien kehittämisestä Laitteille saat osoitteesta https://developer.apple.com.

(b) Sinulle myönnetään tämän Lisenssin ehtojen puitteissa rajoitettu, rinnakkainen lupa ladata Apple-ohjelmistopäivityksiä, joita Apple mahdollisesti tarjoaa sinun Laitteellesi, päivittääksesi tai palauttaaksesi omistamasi tai hallitsemasi Laitteen ohjelmiston. Lisenssi ei salli muiden kuin omistamasi tai hallitsemasi Laitteen ohjelmistopäivityksiä ja -palautuksia. Apple-ohjelmistopäivityksiä ei myöskään saa jaella tai asettaa saataville verkossa, jossa niitä voisi käyttää useampi kuin yksi Laite tai tietokone kerrallaan. Mikäli lataat Apple-ohjelmistopäivityksen tietokoneellesi, Apple-ohjelmistopäivityksistä voidaan ainoastaan varmuuskopiointitarkoituksessa tehdä yksi tietokoneella luettavissa oleva kopio, jossa tulee näkyä samat tekijänoikeustiedot ja muut omistajuustiedot kuin alkuperäisessä

(c) Siinä määrin kuin Apple on esiasentanut Apple-ohjelmistoja App Storesta Laitteelle ostohetkenä (”Esiasennetut apit”), sinun pitää kirjautua sisään App Storeen ja yhdistää Esiasennetut apit App Store -tiliisi, jotta sitä voidaan käyttää Laitteella. Kun yhdistät Esiasennetun apin App Store -tiliisi, yhdistät samalla automaattisesti kaikki mahdolliset muut Esiasennetut apit, jotka ovat Laitteessasi. Valitsemalla Esiasennetun apin yhdistämisen App Store -tiliisi, hyväksyt, että Apple voi lähettää, kerätä, ylläpitää, käsitellä ja käyttää sekä App Store -tilin käyttämää Apple ID:tä että Laitteestasi poimittua yksilöllistä laitteistotunnistetta yksilöllisinä tilitunnisteina pyyntösi oikeutuksen varmistamiseen ja pääsyn tarjoamiseen Esiasennettuun appiin App Storen kautta. Jos et halua käyttää Esiasennettua appia, voit poistaa sen Laitteesta koska tahansa.

(d) Sitoudut siihen, että et saa kopioida (muutoin kuin tässä Lisenssissä on erikseen sallittu), takaisinkääntää, takaisinmallintaa, jakaa osiin tai yrittää muuten palauttaa lähdekoodiksi tai muokata Apple-ohjelmistoa, sen tarjoamia palveluita tai mitään niiden osia, purkaa niiden salausta tai luoda niiden pohjalta johdannaisteoksia etkä antaa muille mahdollisuutta tehdä näin (muutoin kuin ainoastaan mikäli ja siinä määrin kuin jonkin edellä mainitun rajoituksen estää sovellettava laki tai Apple-ohjelmiston mahdollisesti sisältämien avoimen lähdekoodin komponenttien käyttöä koskevat lisenssiehdot). Sitoudut siihen, ettet poista, peitä tai muuta mitään Apple-ohjelmistoon liitettyjä tai sisällytettyjä tekijänoikeustietoja (mukaan lukien tavaramerkki- ja tekijänoikeusilmoitukset)

(e) Apple-ohjelmistoa voidaan käyttää materiaalin jäljentämiseen, jos käyttö rajoittuu muuhun kuin tekijänoikeuksilla suojattuun materiaaliin tai sellaiseen materiaaliin, johon sinulla on tekijänoikeus, tai jonka jäljentämiseen sinulla on valtuutus tai laillinen lupa. Laitteen kautta katsellun, tallennetun tai ladatun sisällön omistus- ja immateriaalioikeudet kuuluvat vastaavan sisällön omistajalle. Tällaista sisältöä saattavat suojata tekijänoikeus- tai muut omistusoikeudelliset lait ja sopimukset ja sisältö saattaa olla tällaista sisältöä tarjoavan muun valmistajan käyttöehtojen alainen. Ellei ole mainittu toisin, tämä Lisenssi ei anna sinulle minkäänlaista oikeutta tällaisen sisällön käyttöön eikä takaa, että sisältö on jatkossakin saatavillasi

(f) Tämän Lisenssin ehtojen puitteissa voit käyttää Apple-ohjelmiston mukana tulevia tai sillä luotuja Animoji- ja Memoji-merkkejä (”Järjestelmämerkit”), (i) kun käytät Apple-ohjelmistoa ja (ii) kun luot alkuperäistä sisältöä ja projekteja henkilökohtaiseen ei-kaupalliseen käyttöön. Tämä Lisenssi ei salli mitään muuta Järjestelmänmerkkien käyttöä, mukaan lukien rajoituksetta käyttö, kopioiminen, näyttäminen, esittäminen, tallentaminen, julkaiseminen tai jakelu kaupallisessa, ei-kaupallisessa tai julkisen jakamisen kontekstissa.

(g) Jotta tiettyjä appien ja/tai verkkosivustojen pikakomentoja (”Pikakomennot”) voidaan suorittaa, Apple-ohjelmisto saattaa tarvita pääsyn tiettyihin muiden valmistajien ohjelmistoihin, palveluihin tai verkkosivustoihin Laitteessasi (”Muiden valmistajien apit”). Annat nimenomaisesti suostumuksesi ja valtuutat Apple-ohjelmiston käyttämään näitä muiden valmistajien appeja puolestasi siinä määrin kuin on tarpeen Pikakomennon suorittamista varten Apple-ohjelmiston yhteydessä. Suostut siihen, että et lähetä, julkaise, lähetä sähköpostissa, välitä, jaa tai aseta saataville muulla tavoin Pikakomentoa, joka on loukkaava tai sopimaton tai tarkoitettu laitonta toimintaa varten. Lisäksi suostut olemaan häiritsemättä, keskeyttämättä tai kuormittamatta turhaan Apple-ohjelmistoon tai mihin tahansa Muiden valmistajien appeihin tai rikkomatta tällaisten verkkojen tai Muiden valmistajien appien säännöksiä, käytäntöjä ja menettelyjä. Mikäli Apple-ohjelmistolla on pääsy muiden valmistajien appeihin, Applella ei ole suoraa tai välillistä velvollisuutta tarjota mitään teknistä tai muuta tukea kyseisille muiden valmistajien apeille. Ota ohjelmistoon, palveluun, verkkosivustoon ja/tai tuotteisiin liittyvissä teknisen tuen ja asiakaspalvelun asioissa yhteyttä suoraan kyseisen ohjelmiston myyjään, valmistajaan tai palveluntarjoajaan. HYVÄKSYT, ETTÄ SITOUDUT NOUDATTAMAAN KAIKKIA SOVELTUVIA PALVELUEHTOJA TAI MUITA SOPIMUKSIA TÄLLAISTEN MUIDEN VALMISTAJIEN APPIEN YHTEYDESSÄ KÄYTTÄESSÄSI APPLE-OHJELMISTOA. OLET YKSIN VASTUUSSA SIITÄ, ETTÄ KAIKKI PIKAKOMENNOT NOUDATTAVAT PIKAKOMENNON KÄYTTÄMÄN MUUN VALMISTAJAN APIN SOVELTUVIA EHTOJA. APPLE EI TAKAA MILLÄÄN TAVALLA, ETTÄ PIKAKOMENNOT NOUDATTAVAT MUIDEN VALMISTAJIEN APPIEN EHTOJA, EIKÄ APPLE OLE VASTUUSSA MISTÄÄN MUIDEN VALMISTAJIEN PIKAKOMENNOISTA.

(h) Sitoudut käyttämään Apple-ohjelmistoa ja Palveluita (kuten määritetty osiossa 5 alla) noudattaen kaikkia sovellettavia lakeja, mukaan lukien paikalliset lait maassa tai alueella, jossa asut tai jossa latasit tai käytät Apple-ohjelmistoa ja Palveluita. Apple-ohjelmiston ja Palveluiden kaikki ominaisuudet eivät välttämättä ole käytettävissä kaikilla kielillä ja alueilla ja jotkin ominaisuudet saattavat vaihdella alueen mukaan ja joitain ei välttämättä ole saatavilla palveluntarjoajaltasi. Apple-ohjelmiston ja Palveluiden jotkin ominaisuudet vaativat Wi-Fi- tai mobiilidatayhteyden.

(i) App Storen käyttö edellyttää yksilöllistä käyttäjätunnuksen ja salasanan yhdistelmää, josta käytetään nimitystä Apple ID. Apple ID:tä tarvitaan myös Apple-ohjelmiston päivitysten sekä tiettyjen ominaisuuksien ja Palveluiden käyttöön

(i) Hyväksyt, että useat Apple-ohjelmiston ominaisuudet, vakioapit ja Palvelut välittävät tietoja ja saattavat aiheuttaa kustannuksia internet-palveluusi ja että olet yksin vastuussa sellaisista kustannuksista. Mobiilidata-asetuksissa voit katsoa ja hallita sitä, mitkä ohjelmat saavat käyttää mobiilidataa, ja katsoa arvion siitä, kuinka paljon dataa kyseiset ohjelmat ovat kuluttaneet. Lisäksi Wi‑Fi-apuri vaihtaa automaattisesti mobiiliyhteyteen, kun Wi‑Fi-yhteys on heikko, mistä saattaa aiheutua enemmän mobiilidatan käyttöä ja liittymän maksuja.  Wi‑Fi-apuri on oletuksena päällä, mutta se voidaan ottaa pois käytöstä Asetuksissa. Katso lisätietoja Laitteesi käyttöoppaasta.

(j) Jos valitset, että suostut automaattisiin päivityksiin, Laitteesi tarkistaa ajoittain Applelta onko Laitteeseesi asennettuihin ohjelmistoihin saatavilla päivityksiä. Jos päivitys on saatavilla, se ladataan ja asennetaan automaattisesti Laitteeseesi. Voit laittaa automaattiset päivitykset pois päältä milloin tahansa menemällä Asetuksiin, napauttamalla sitten iTunes ja App Store ja ottamalla Automaattiset lataukset -kohdasta Päivitykset pois päältä.

(l) Laitteen käyttäminen voi joissakin tilanteissa häiritä keskittymistäsi ja aiheuttaa vaaratilanteita (vältä esimerkiksi tekstiviestien kirjoittamista autoa ajaessasi tai kuulokkeiden käyttämistä pyöräillessäsi). Käyttämällä Laitetta osoitat hyväksyväsi, että sinä olet vastuussa matkapuhelinten tai kuulokemikrofonien käyttöä rajoittavien tai sen kieltävien sääntöjen noudattamisesta (esimerkiksi vaatimuksesta käyttää hands free -ratkaisua, jos puhut puheluita autoa ajaessasi).

3. Siirto. Sinulla ei ole oikeutta vuokrata, liisata, lainata, myydä, jaella edelleen tai jatkolisensoida Apple-ohjelmistoa. Voit kuitenkin pysyvästi siirtää tämän Lisenssin suomat oikeudet Apple-ohjelmistoon kertaalleen kokonaisuudessaan yhdessä omistamasi Laitteen kanssa edellyttäen, että: (a) Laite ja Apple-ohjelmisto siirretään kokonaisuudessaan, mukaan lukien kaikki komponenttien osat ja tämä Lisenssi, (b) sitoudut hävittämään hallussasi olevat muut Apple-ohjelmiston kopiot, myös tietokoneeseen tai muuhun tallennuslaitteeseen tallennetut kopiot ja (c) osapuoli, jonka haltuun Apple-ohjelmisto siirtyy, lukee tämän Lisenssin sopimusehdot ja hyväksyy ne.

4. Suostumus tiedon käyttöön. Kun käytät Laitettasi, puhelinnumerosi ja tietyt Laitteesi yksilölliset tunnisteet lähetetään Applelle, jotta muut käyttäjät voivat saada sinuun yhteyden puhelinnumerollasi kun käytät Apple-ohjelmiston kommunikointiominaisuuksia, kuten iMessagea ja FaceTimea.  Kun käytät iMessagea, Apple voi säilyttää viestejäsi salatussa muodossa rajoitetun ajan, jotta niiden toimitus voidaan varmistaa. Voit ottaa FaceTime- tai iMessage-palvelun pois päältä Laitteesi FaceTime- tai Viestit-asetuksissa. Muut ominaisuudet, kuten Analyysit, Sijaintipalvelut, Siri ja Sanelu voivat toimiakseen tarvita tietoja Laitteeltasi. Kun otat näitä ominaisuuksia käyttöön tai kun käytät niitä, saat lisätietoja siitä, mitä tietoja lähetetään Applelle ja kuinka tietoja käytetään.  Saat lisätietoja osoitteesta https://www.apple.com/fi/privacy/. Tietojasi käsitellään aina Applen tietosuojakäytännön mukaisesti, joka on luettavissa osoitteessa https://www.apple.com/legal/privacy/.

5. Palvelut ja muiden valmistajien aineisto.  
(a) Apple-ohjelmisto saattaa mahdollistaa pääsyn Applen iTunes Storeen, App Storeen, Apple Booksiin, Game Centeriin, iCloudiin, Karttoihin ja muihin Applen ja kolmansien osapuolten palveluihin ja verkkosivustoihin (yhdessä ja erikseen ”Palvelut”). Kyseiset Palvelut eivät ehkä ole saatavilla kaikilla kielillä tai kaikissa maissa. Näiden Palveluiden käyttö edellyttää internet-yhteyttä, ja joidenkin Palveluiden käyttö voi edellyttää Apple ID:tä ja erillisten palveluehtojen hyväksymistä ja voi olla erikseen maksullista. Käyttämällä tätä ohjelmistoa yhdessä Apple ID:n tai muun Applen Palvelun kanssa sitoudut kyseistä Palvelua koskeviin palveluehtoihin, kuten uusimpiin Applen mediapalveluehtoihin maassa, jossa käytät Palvelua. Voit perehtyä näihin ehtoihin osoitteessa https://www.apple.com/legal/internet-services/itunes/.  

(b) Mikäli liityt iCloud-palveluun, tiettyjä iCloud-ominaisuuksia, kuten iCloud-kuvat, Oma kuvavirta, Jaetut albumit, Varmuuskopioi ja Etsi iPhoneni, voidaan käyttää suoraan Apple-ohjelmistosta.  Ymmärrät ja hyväksyt, että iCloudin ja näiden ominaisuuksien käyttö on iCloud-palvelun uusimpien ehtojen alaista. iCloudin ehdot ovat luettavissa osoitteessa https://www.apple.com/legal/internet-services/icloud/.

(c) News-ohjelman sisältö. News-ohjelman kautta käyttämäsi sisältö on rajoitettu ainoastaan henkilökohtaiseen epäkaupalliseen käyttöön, sen käyttäminen ei siirrä sinulle mitään omistajuutta sisältöön ja erityisesti sulkee pois rajoituksetta sisällön kaupalliset tai myynnin edistämisen käyttöoikeudet.  Lisäksi News-ohjelman kautta itsenäisinä tiedostoina käytettyjen kuvien uudelleen julkaiseminen, edelleen lähettäminen ja jäljentäminen on kielletty.

(d) Kartat. Apple-ohjelmiston karttapalvelu ja -ominaisuudet (”Kartat”), mukaan lukien karttatietojen kattavuus, saattavat vaihdella alueen mukaan. Kun käytät mitä tahansa sijaintiin perustuvia ominaisuuksia Kartoissa, kuten käännös käännökseltä etenevää navigointia, liikennetietoja ja paikallista hakua, erinäisiä sijaintiin ja käyttöön liittyviä tietoja saatetaan lähettää Applelle, mukaan lukien Laitteesi reaaliaikainen maantieteellinen sijainti, jotta pyyntösi voidaan käsitellä ja Karttoja parantaa. Apple kerää kyseiset sijainti- ja käyttötiedot muodossa, josta sinua ei voida tunnistaa henkilökohtaisesti. Käyttämällä Kartat-ohjelmaa hyväksyt, että Apple, sen tytäryhtiöt ja edustajat välittävät, keräävät, ylläpitävät, käsittelevät ja käyttävät näitä tietoja, jotta ne voivat tarjota ja parantaa Kartat-ominaisuuksia ja -palvelua sekä muita Applen tuotteita ja palveluita.  Apple voi myös tarjota tällaisia tietoja joko koostetussa muodossa tai sellaisessa muodossa, josta henkilöä ei voida tunnistaa, yhteistyökumppaneille ja lisenssinhaltijoille auttaakseen parantamaan karttoihin ja sijainteihin perustuvia tuotteita ja palveluita. Voit poistaa Karttojen sijaintiin perustuvan toiminnallisuuden käytöstä avaamalla Laitteessasi Sijaintipalvelut-asetuksen ja asettamalla Karttojen yksittäisen sijaintiasetuksen pois päältä. Jotkin Kartat-ominaisuudet, kuten käännös käännökseltä etenevä navigointi, eivät kuitenkaan ole käytettävissä, jos poistat Sijaintipalvelut-asetuksen käytöstä.

(e) Sinun tulee ymmärtää, että Palveluita käyttäessäsi voit kohdata sisältöä, joka saattaa olla loukkaavaa, siveetöntä tai sopimatonta ja saattaa sisältää rumaa kieltä, ja että mikä tahansa haku tai tietyn verkko-osoitteen kirjoittaminen saattaa tahattomasti ja automaattisesti luoda linkkejä tai viittauksia sopimattomaan aineistoon. Hyväksyt, että käytät Palveluita omalla riskilläsi ja että Apple, sitä lähellä olevat yritykset, sen edustajat, toimeksiantajat tai lisensoijat eivät ole vastuussa sisällöstä, joka on ehkä loukkaavaa, siveetöntä tai sopimatonta

(f) Tietyt Palvelut voivat näyttää, sisältää tai tuoda saataville kolmansien osapuolten sisältöä, dataa, tietoja, sovelluksia tai aineistoa (”Kolmansien osapuolten aineisto”) tai tarjota linkkejä tietyille kolmansien osapuolten verkkosivustoille. Käyttämällä Palveluita osoitat hyväksyväsi, että Applen vastuulla ei ole tarkastaa tai arvioida Muiden valmistajien tai verkkosivustojen aineiston sisältöä, täsmällisyyttä, kattavuutta, ajantasaisuutta, pätevyyttä, tekijänoikeuksien kunnioittamista, laillisuutta, sopivuutta, laatua tai muita ominaisuuksia. Apple, sen edustajat, sen konserniyhtiöt tai tytäryritykset eivät anna takuita tai suosituksia tai ole vastuussa sinulle tai kenellekään muulle koskien muiden valmistajien Palveluita, Muiden valmistajien aineistoa tai verkkosivustoja tai mitään muuta muiden valmistajien aineistoa, tuotteita tai palveluita. Muiden valmistajien aineistoa ja linkkejä muille verkkosivustoille tarjotaan vain käytön helpottamiseksi

(g) Apple tai sen sisällöntuottajat eivät takaa minkään Palveluiden näyttämien pörssi-, sijainti- tai muiden tietojen saatavuutta, tarkkuutta, kattavuutta, luotettavuutta tai ajantasaisuutta.  Palveluiden näyttämät taloudelliset tiedot on annettu vain yleisessä tiedonvälitystarkoituksessa, eikä niitä pidä käyttää luotettavina sijoitusneuvoina. Ennen kuin suoritat mitään arvopaperikauppoja Palveluiden kautta saatavien tietojen perusteella, sinun kannattaa ottaa yhteyttä talous- tai arvopaperiammattilaiseen, joka on laillisesti pätevä antamaan talous- tai arvopaperineuvontaa maassasi tai alueellasi. Kaikki Palveluiden tarjoamat sijaintitiedot, mukaan lukien Applen Kartat-palvelu, on tarjottu vain tavanomaista suunnistamista ja suunnittelua varten, eikä niihin tule luottaa tilanteissa, joissa tarvitaan täsmällisiä sijaintitietoja ja joissa virheellinen, epätarkka, viivästynyt tai puutteellinen sijaintitieto voi johtaa kuolemaan tai henkilö-, omaisuus- tai ympäristövahinkoon. Hyväksyt, että Kartat-palvelusta saadut tulokset saattavat erota todellisista tie- tai maasto-olosuhteista johtuen syistä, jotka voivat vaikuttaa karttadatan tarkkuuteen, kuten rajoituksetta sää, tie- ja liikenneolosuhteet sekä geopoliittiset tapahtumat. Oman turvallisuutesi vuoksi, kun käytät navigointiominaisuutta, kiinnitä aina huomiota liikennemerkkeihin ja vallitseviin tieolosuhteisiin. Noudata turvallista ajotapaa ja liikennesääntöjä ja ota huomioon, että kävelyohjeet eivät ehkä sisällä jalkakäytäviä tai kävelypolkuja.

(h) Siltä osin kuin lähetät mitään sisältöä näiden Palveluiden kautta vakuutat, että omistat kyseisen sisällön tai sinulla on tarvittava laillinen oikeus tai lupa lähettää sitä ja että kyseinen sisältö ei riko Palveluun sovellettavia palveluehtoja. Hyväksyt, että Palveluissa on omisteista sisältöä, tietoa ja aineistoa, jonka omistavat Apple, sivuston omistaja tai sen lisensoijat ja jota suojaavat siihen sovellettavat immateriaalioikeutta koskevat ja muut lait mukaan lukien rajoituksetta tekijänoikeudet. Hyväksyt, että et käytä tällaista omisteista sisältöä, tietoa tai aineistoa millään muulla tavoin kuin käyttämällä Palveluita sallitusti tai millään tavalla, joka on ristiriidassa tämän Lisenssin ehtojen kanssa tai loukkaa Applen tai muun valmistajan immateriaalioikeuksia. Palveluiden mitään osaa ei saa jäljentää missään muodossa tai millään keinolla. Sitoudut olemaan muokkaamatta, vuokraamatta, liisaamatta, lainaamatta, myymättä tai levittämättä Palveluita tai luomatta niistä johdannaisteoksia millään tavalla ja olemaan käyttämättä Palveluita millään ei-sallitulla tavalla, mukaan lukien rajoituksetta Palveluiden käyttäminen tietokonevirusten, matojen, troijalaisten tai muiden haittaohjelmien levittämiseen tai verkon luvattomaan käyttöön tai kuormittamiseen. Lisäksi sitoudut siihen, että et käytä Palveluita millään tavoin muiden osapuolten häiritsemiseen, vahingoittamiseen, varjostamiseen, uhkaamiseen, kunnian loukkaamiseen tai muuhun oikeuksien rikkomiseen tai loukkaamiseen, eikä Apple ole millään tavoin vastuussa tällaisesta toiminnastasi eikä mistään Palveluiden käytön seurauksena mahdollisesti vastaanottamistasi häiritsevistä, uhkaavista, kunniaa loukkaavista, loukkaavista tai laittomista viesteistä tai tiedonsiirroista.

(i) Lisäksi Palvelut ja Kolmansien osapuolten aineisto, jota voidaan käyttää, linkittää tai näyttää Laitteessa, ei ole käytettävissä kaikilla kielillä tai kaikissa maissa tai kaikilla alueilla. Apple ei esitä, että kyseiset Palvelut tai Muiden valmistajien aineisto sopisivat käytettäviksi tai olisivat käytettävissä missään tietyssä paikassa. Mikäli päätät käyttää tällaisia Palveluita tai Muiden valmistajien aineistoa, teet sen omasta aloitteestasi ja vastaat siitä, että käyttö on kaikkien sovellettavien lakien mukaista, mukaan lukien mutta niihin rajoittumatta sovellettavat paikalliset lait ja henkilötietoja ja tietojen keräämistä koskevat lait. Valokuvien synkronoiminen ja jakaminen Laitteen avulla voi aiheuttaa metadatan, kuten missä ja milloin valokuva on otettu, ja syvyystiedon siirtymisen valokuvien mukana. Applen palveluiden (kuten iCloud-kuvakirjaston) käyttäminen kuvien jakamiseen tai synkronointiin tarkoittaa, että Apple vastaanottaa ja tallentaa kyseistä metadataa. Applella ja sen lisensoijilla on oikeus muuttaa, keskeyttää tai poistaa mitä tahansa Palveluita tai estää niiden käyttö koska tahansa asiasta ilmoittamatta. Apple ei missään olosuhteissa ole vastuussa näiden Palveluiden poistamisesta tai käytön estämisestä. Apple voi myös aina rajoittaa tiettyjen Palveluiden käyttöä tai rajoittaa niihin pääsyä ilman ilmoitusta tai korvausvelvollisuutta

6. Sopimuksen päättyminen. Tämä Lisenssi on voimassa kunnes toisin päätetään. Jos Lisenssin ehtoja ei noudateta, Lisenssin alaiset oikeutesi päättyvät automaattisesti tai niiden voimassaolo lakkaa muuten ilman erillistä ilmoitusta Applelta. Lisenssin päättyessä Apple-ohjelmiston ja Apple-ohjelmistopäivitysten käyttö on lopetettava.  Tämän Lisenssin kohdat 4, 5, 6, 7, 8, 9, 12 ja 13 pysyvät voimassa myös Lisenssin päättyessä mistä tahansa syystä.

7. Vastuuvapautus
7.1     Mikäli olet kuluttaja-asiakas (eli käytät Apple-ohjelmistoa muuhun kuin yritystoimintaan tai ammatilliseen tarkoitukseen), sinulla saattaa olla asuinmaassasi laillisia oikeuksia, jotka kieltävät seuraavien rajoitusten soveltamisen sinuun, ja mikäli rajoitukset on kielletty, niitä ei sovelleta sinuun. Jos haluat lisätietoja oikeuksistasi, ota yhteyttä paikalliseen kuluttajaneuvontaorganisaatioon.

7.2     YMMÄRRÄT JA HYVÄKSYT, ETTÄ SIINÄ MÄÄRIN KUIN SOVELLETTAVA LAKI SEN SALLII, APPLE-OHJELMISTON JA APPLE-OHJELMISTON KAUTTA SUORITETTAVIEN TAI KÄYTETTÄVIEN PALVELUIDEN KÄYTTÖ, TYYDYTTÄVÄ LAATU, SUORITUSKYKY, TARKKUUS JA TOIMINTA OVAT SINUN OMALLA VASTUULLASI

7.3     SIINÄ MÄÄRIN KUIN SOVELLETTAVA LAKI SEN SALLII, APPLE-OHJELMISTO JA PALVELUT TOIMITETAAN ”SELLAISINA KUIN NE OVAT” JA ”SELLAISINA KUIN NE OVAT SAATAVILLA” MAHDOLLISINE VIRHEINEEN JA ILMAN MINKÄÄNLAISIA TAKUITA, JA APPLE JA APPLEN LISENSOIJAT (JOITA KOHDISSA 7 JA 8 KUTSUTAAN YHTEISNIMITYKSELLÄ ”APPLE”) VAPAUTTAVAT ITSENSÄ SUORASTA, VÄLILLISESTÄ JA LAKISÄÄTEISESTÄ TUOTE- JA MUUSTA VASTUUSTA APPLE-OHJELMISTON JA PALVELUIDEN SUHTEEN MUKAAN LUKIEN KAUPPAKELPOISUUS, LAADUN TYYDYTTÄVYYS, SOVELTUVUUS TIETTYYN TARKOITUKSEEN, VIRHEETTÖMYYS, KÄYTÖN HÄIRITSEMÄTTÖMYYS JA KOLMANSIEN OSAPUOLTEN OIKEUKSIEN LOUKKAAMATTOMUUS

7.4     APPLE EI TAKAA, ETTÄ VOIT NAUTTIA APPLE-OHJELMISTOSTA TAI PALVELUISTA ILMAN HÄIRIÖITÄ TAI ETTÄ APPLE-OHJELMISTON SISÄLTÄMÄT TOIMINNOT TAI SEN SUORITTAMAT TAI TARJOAMAT PALVELUT TÄYTTÄVÄT KAIKKI VAATIMUKSET, ETTÄ APPLE-OHJELMISTON JA PALVELUIDEN TOIMINTA ON KESKEYTYMÄTÖNTÄ JA VIRHEETÖNTÄ, ETTÄ MIKÄÄN PALVELU SÄILYY SAATAVILLA, ETTÄ APPLE-OHJELMISTON TAI PALVELUIDEN VIRHEET TULLAAN KORJAAMAAN TAI ETTÄ APPLE-OHJELMISTO ON YHTEENSOPIVA MINKÄÄN KOLMANSIEN OSAPUOLTEN OHJELMISTOJEN, SOVELLUSTEN TAI PALVELUIDEN KANSSA. TÄMÄN APPLE-OHJELMISTON ASENNUS SAATTAA VAIKUTTAA KOLMANSIEN OSAPUOLTEN OHJELMISTOJEN, SOVELLUSTEN TAI PALVELUIDEN, KUTEN MYÖS APPLEN TUOTTEIDEN JA PALVELUIDEN, SAATAVUUTEEN JA KÄYTETTÄVYYTEEN

7.5     APPLE-OHJELMISTOA JA PALVELUJA EI OLE SUUNNITELTU KÄYTETTÄVIKSI TILANTEISSA TAI YMPÄRISTÖISSÄ, JOISSA APPLE-OHJELMISTON TAI PALVELUIDEN TOIMINTAHÄIRIÖ TAI AIKAVIIVE TAI NIIDEN TARJOAMAN SISÄLLÖN, DATAN TAI TIETOJEN VIRHE TAI EPÄTARKKUUS SAATTAA AIHEUTTAA KUOLEMAN, HENKILÖVAHINGON TAI VAKAVAN FYYSISEN TAI YMPÄRISTÖHAITAN, MUKAAN LUKIEN RAJOITUKSETTA YDINENERGIA-ALAN TOIMINTA, LENTOKONEEN NAVIGOINTI- TAI TIETOLIIKENNEJÄRJESTELMÄT, LENNONJOHTOJÄRJESTELMÄT, ELINTOIMINTOJA YLLÄPITÄVÄT JÄRJESTELMÄT JA ASEJÄRJESTELMÄT

7.6.     MIKÄÄN APPLEN TAI APPLEN VALTUUTTAMAN EDUSTAJAN ANTAMA SUULLINEN TAI KIRJALLINEN TIETO TAI OHJE EI LUO TAKUUTA. JOS APPLE-OHJELMISTO TAI PALVELUT TODETAAN VIALLISIKSI, SINÄ OLET VASTUUSSA KAIKISTA HUOLTO- JA KORJAUSKULUISTA. KOSKA JOILLAKIN OIKEUSTOIMIALUEILLA EI SALLITA VÄLILLISTEN TAKUIDEN POISSULKEMISTA TAI SOVELLETTAVIEN KULUTTAJAN LAKISÄÄTEISTEN OIKEUKSIEN RAJOITTAMISTA, EDELLÄ MAINITTU EI EHKÄ KOSKE SINUA

8. Vastuun rajoitus. SOVELLETTAVAN LAIN SALLIMISSA RAJOISSA JA HUOLIMATTA VASTUUTEORIASTA (SOPIMUKSEN, RIKKOMUKSEN TAI MUUN OSALTA) TAI SIITÄ, ETTÄ APPLEA OLISI VAROITETTU KYSEISEN VAHINGON MAHDOLLISUUDESTA, APPLE, SITÄ LÄHELLÄ OLEVAT YRITYKSET, SEN EDUSTAJAT TAI TOIMEKSIANTAJAT EIVÄT OLE MISSÄÄN TAPAUKSISSA VASTUUSSA MISTÄÄN HENKILÖVAHINGOISTA TAI SUORISTA, EPÄSUORISTA TAI VÄLILLISISTÄ VAHINGOISTA MUKAAN LUKIEN RAJOITUKSETTA VOITTOJEN MENETYKSET, VIOITTUMINEN, TIEDON HÄVIÄMINEN, TAI KYVYTTÖMYYS LÄHETTÄÄ TAI VASTAANOTTAA TIETOJA (MUKAAN LUKIEN MUTTA SIIHEN RAJOITTUMATTA, KURSSIOHJEET, -TEHTÄVÄT JA -MATERIAALIT), LIIKETOIMINNAN KESKEYTYMINEN TAI MUUT KAUPALLISET VAHINGOT TAI MENETYKSET, JOTKA JOHTUVAT APPLE-OHJELMISTON TAI PALVELUIDEN JA APPLE-OHJELMISTON TAI PALVELUIDEN YHTEYDESSÄ KÄYTETTÄVIEN KOLMANSIEN OSAPUOLTEN OHJELMISTON, SOVELLUSTEN TAI PALVELUIDEN KÄYTÖSTÄSI TAI KYVYTTÖMYYDESTÄSI KÄYTTÄÄ NIITÄ. KOSKA JOILLAKIN OIKEUSTOIMIALUEILLA EI SALLITA VASTUUN POISSULKEMISTA TAI RAJOITTAMISTA HENKILÖVAHINGOISSA TAI EPÄSUORISSA TAI VÄLILLISISSÄ VAHINGOISSA, EDELLÄ MAINITTU EI EHKÄ KOSKE SINUA. Missään tapauksessa Applen kokonaiskorvausvelvollisuus vahingoista (ellei sovellettavan lain vaatimus henkilövahinkotapauksissa poikkea tästä) ei ylitä kahtasataaviittäkymmentä Yhdysvaltain dollaria (250,00 USD). Edellä olevat rajoitukset ovat voimassa myös silloin, jos yllä esitetty korvaus ei vastaa perimmäistä tarkoitustaan.

9. Digitaaliset varmenteet. Apple-ohjelmisto sisältää toiminnallisuuden, joka mahdollistaa Applen tai kolmansien osapuolten antamien digitaalisten varmenteiden hyväksymisen. OLET YKSIN VASTUUSSA PÄÄTÖKSESTÄSI LUOTTAA APPLEN TAI KOLMANNEN OSAPUOLEN ANTAMAAN VARMENTEESEEN. KÄYTÄT DIGITAALISIA VARMENTEITA TÄYSIN OMALLA VASTUULLASI. NIIN PITKÄLTI KUIN SOVELLETTAVA LAKI SEN SALLII, APPLE EI ANNA SUORIA TAI EPÄSUORIA TAKUITA TAI LUPAUKSIA KAUPPAKELPOISUUDESTA, SOVELTUVUUDESTA TIETTYYN TARKOITUKSEEN, TÄSMÄLLISYYDESTÄ, TURVALLISUUDESTA TAI KOLMANSIEN OSAPUOLTEN OIKEUKSIEN LOUKKAAMATTOMUUDESTA MINKÄÄN DIGITAALISTEN VARMENTEIDEN YHTEYDESSÄ.  

10. Vientisäätely. Sitoudut siihen, ettei Apple-ohjelmistoa viedä edelleen suorasti eikä epäsuorasti ulkomaille, ellei tähän ole erikseen annettu lupaa Yhdysvaltain tai sen oikeustoimialueen/niiden oikeustoimialueiden laeissa, jo(i)sta Apple-ohjelmisto on hankittu. Erityisesti Apple-ohjelmistoa ei saa viedä suorasti tai epäsuorasti (a) Yhdysvaltojen vientikiellossa olevaan maahan tai (b) kenellekään U.S. Treasury Departmentin Specially Designated Nationals -luettelossa olevalle tai U.S. Department of Commercen Denied Person’s List- tai Entity List -luetteloissa tai missään muissa rajoitusten alaisten osapuolten luetteloissa olevalle. Apple-ohjelmistoa käyttämällä annat takuun siitä, ettet ole missään tällaisessa maassa tai luettelossa. Takaat myös, että et käytä Apple-ohjelmistoa mihinkään sellaiseen tarkoitukseen, joka on kielletty Yhdysvaltain laissa, mukaan lukien (mutta näihin rajoittumatta) ohjusten, ydinaseiden tai kemiallisten tai biologisten aseiden kehitys, suunnittelu, valmistus tai tuotanto.

11. Yhdysvaltain viranomaiset. Apple-ohjelmisto ja siihen liittyvä dokumentaatio ovat ”Commercial Items”, kuten termi on määritelty säädöksessä 48 C.F.R. §2.101, koostuen osista ”Commercial Computer Software” ja ”Commercial Computer Software Documentation”, kuten termit on määritelty säädöksessä 48 C.F.R.§12.212 tai 48 C.F.R. §227.7202, soveltuvin osin. Mikäli Lisenssin hankkija tai käyttäjä on Yhdysvaltain viranomainen, sovelletaan säädöksiä 48 C.F.R. §12.212 tai 48 C.F.R. §227.7202-1 - 227.7202-4, soveltuvin osin, niin, että Commercial Computer Software ja Commercial Computer Software Documentation on lisensoitu (a) vain Commercial Item -tuotteina ja (b) samoilla näissä sopimusehdoissa ilmoitetuilla oikeuksilla, jotka koskevat kaikkia muita loppukäyttäjiä. Julkaisemattoman materiaalin oikeudet pidätetään Yhdysvaltojen tekijänoikeuslakien mukaisesti.

12. Sovellettava laki ja sopimuksen osien riippumattomuus. Tähän Lisenssiin ja sen tulkintaan sovelletaan Kalifornian osavaltion lakeja, lukuun ottamatta niihin sisältyviä lainvalintaa koskevia säädöksiä. Tämä Lisenssi ei kuulu United Nations Convention on Contracts for the International Sale of Goods -määräysten alaisuuteen. Jos olet Isossa-Britanniassa asuva kuluttaja, tähän Lisenssiin sovelletaan asuinpaikkasi oikeustoimialueen lakeja.  Vaikka toimivaltainen tuomioistuin katsoisi, ettei Lisenssin jotakin osaa voida pakottaa täytäntöönpantavaksi, Lisenssi on muilta osin voimassa.  

13. Kokonaissopimus ja kieli. Tämä Lisenssi muodostaa koko sopimuksen sinun ja Applen välillä Apple-ohjelmistoa koskien ja korvaa kaikki aiemmat tai samanaikaiset samaa koskevat sopimukset. Lisenssin lisäykset tai muutokset eivät ole sitovia ilman kirjallista, Applen allekirjoittamaa hyväksyntää. Lisenssin käännökset on tehty paikallisia vaatimuksia ajatellen ja mahdolliset epäselvyydet englanninkielisen version ja käännösversion välillä ratkaistaan englanninkielisen lisenssiversion eduksi sikäli kuin oikeustoimialueesi paikallinen lainsäädäntö ei sitä estä.

14. Muiden valmistajien materiaali. Osa Apple-ohjelmistosta saattaa käyttää tai sisältää muiden valmistajien ohjelmistoja ja muuta tekijänoikeudella suojattua materiaalia. Tällaisen materiaalin lähdemaininnat, lisenssiehdot ja vastuuvapauslausekkeet ovat Apple-ohjelmiston sähköisessä dokumentaatiossa, ja tällaisen materiaalin käyttöä koskevat kyseisen valmistajan ehdot. Google Safe Browsing -palvelun käyttö on Googlen palveluehtojen (https://www.google.com/intl/fi/policies/terms/) ja Googlen tietosuojakäytännön (https://www.google.com/intl/fi/policies/privacy/) alaista.

15. MPEG-4:n käyttö; H.264/AVC-huomautus
(a) Apple-ohjelmisto on lisensoitu MPEG-4 Systems Patent Portfolio License -lisenssin alaisena MPEG-4 Systems Standard -standardin mukaiseen koodaukseen. Käyttäjältä vaaditaan kuitenkin lisälisenssi ja lisenssimaksuja, jos koodaus koskee (i) dataa, joka tallennetaan tai kopioidaan fyysiselle tallennusmedialle ja josta peritään kappalekohtainen maksu, ja/tai (ii) dataa, josta maksetaan kappalekohtaisesti ja joka välitetään loppukäyttäjälle pysyvää tallennusta ja/tai käyttöä varten. Lisälisenssi voidaan hankkia MPEG LA, LLC:ltä. Lisätietoja annetaan osoitteessa https://www.mpegla.com.

(b) Apple-ohjelmisto sisältää MPEG-4-videokoodaus- ja/tai dekoodausominaisuuksia. Apple-ohjelmisto on lisensoitu MPEG-4 Visual Patent Portfolio License -lisenssin alaisena kuluttajan henkilökohtaiseen ja ei-kaupalliseen käyttöön, joka koskee (i) MPEG-4 Visual Standard -standardin (”MPEG-4 Video”) mukaista videon koodausta ja/tai (ii) sellaisen MPEG-4-videon dekoodausta, jonka kuluttaja on koodannut henkilökohtaiseen ja ei-kaupalliseen käyttöön ja/tai joka saatiin MPEG LA:n MPEG-4-videontarjoajaksi lisensoimalta videontarjoajalta. Lisenssiä ei myönnetä suorasti tai epäsuorasti mihinkään muuhun tarkoitukseen. Lisätietoja esittelykäytöstä, sisäisestä käytöstä ja kaupallisesta käytöstä sekä lisensoinnista antaa MPEG LA, LLC.  Katso https://www.mpegla.com

(c) Apple-ohjelmisto sisältää AVC-koodaus- ja/tai dekoodausominaisuuksia, H.264/AVC:n kaupallinen käyttö vaatii lisälisensoinnin ja seuraavat ehdot pätevät: APPLE-OHJELMISTON AVC-TOIMINNALLISUUS ON LISENSOITU TÄSSÄ VAIN HENKILÖKOHTAISEEN, EI-KAUPALLISEEN KÄYTTÖÖN. KULUTTAJA VOI (i) KOODATA VIDEOTA AVC-STANDARDIN MUKAISESTI (”AVC-VIDEO”) JA/TAI (ii) DEKOODATA AVC-VIDEOTA, JONKA KULUTTAJA ON KOODANNUT HENKILÖKOHTAISESSA JA EI-KAUPALLISESSA TARKOITUKSESSA JA/TAI AVC-VIDEOTA, JOKA ON HANKITTU VIDEONTARJOAJALTA, JOLLA ON LUPA TARJOTA AVC-VIDEOTA. MUITA KÄYTTÖÄ JA LISENSSEJÄ KOSKEVIA TIETOJA ANTAA MPEG LA L.L.C. KATSO https://www.mpegla.com

16. Yahoo Search -palvelun rajoitukset. Safarin kautta käytettävä Yahoo Search -palvelu on lisensoitu käytettäväksi ainoastaan seuraavissa maissa ja seuraavilla alueilla: Alankomaat, Argentiina, Aruba, Australia, Bahamasaaret, Barbados, Belgia, Bermuda, Brasilia, Bulgaria, Caymansaaret, Chile, Dominikaaninen tasavalta, Ecuador, El Salvador, Espanja, Etelä-Korea, Filippiinit, Grenada, Guatemala, Intia, Indonesia, Irlanti, Islanti, Iso-Britannia, Italia, Itävalta, Jamaika, Japani, Kanada, Kiina (manner-), Hongkong, Taiwan, Kolumbia, Kreikka, Kypros, Latvia, Liettua, Luxemburg, Malesia, Malta, Meksiko, Nicaragua, Norja, Panama, Peru, Portugali, Puerto Rico, Puola, Ranska, Romania, Ruotsi, Saksa, Singapore, Slovakia, Slovenia, St. Lucia, St. Vincent, Suomi, Sveitsi, Tanska, Thaimaa, Trinidad ja Tobago, Tšekin tasavalta, Turkki, Unkari, Uruguay, Uusi-Seelanti, Venezuela ja Yhdysvallat.

17. Microsoft Exchange -huomautus Apple-ohjelmiston Microsoft Exchange -sähköpostiasetus on lisensoitu ainoastaan langattomaan informaation (kuten sähköpostien, yhteystietojen, kalenterin ja tehtävien) synkronointiin Laitteen ja Microsoft Exchange Serverin tai muun sellaisen palvelinohjelmiston välillä, jolle Microsoft on myöntänyt lisenssin Microsoft Exchange ActiveSync -protokollan käyttämiseen.

EA1636
25.6.2019

———————————
Apple Payn lisäehdot ja -määräykset

Nämä Apple Payn lisäehdot (”Lisäehdot”) täydentävät Applen ohjelmistolisenssisopimusta (”Lisenssi”); sekä Lisenssi että nämä Lisäehdot määräävät Apple Pay -ominaisuuden käyttöäsi, joka katsotaan Lisenssin mukaiseksi ”Palveluksi”. Näissä Lisäehdoissa käytetyillä termeillä on sama merkitys kuin Lisenssissä on määritelty.

1.     Yleiskatsaus ja käyttörajoitukset

Apple Pay -ominaisuuden avulla voit:

•     tallentaa virtuaalisesti luotto-, pankki- ja prepaid-korttien tietoja, mukaan lukien kauppojen luotto-, pankki- ja prepaid-kortit sekä Apple Pay Cash -kortti, joita Apple Pay tukee (”Tuetut maksukortit”), ja käyttää tuettuja Laitteita etämaksujen tekemiseen valituissa myymälöissä tai ostosten tekemiseen appien tai verkkosivustojen kautta;
•     käyttää Walletissa olevia bonus- ja lahjakortteja (”Apple Pay -yhteensopivat kortit” ja yhdessä tuettujen maksukorttien kanssa ”Tuetut kortit”) etämaksujen tekemiseen bonus- ja lahjakorteilla valituissa myymälöissä osana Apple Pay -ominaisuudella tehtyä etämaksua ja
•     lähettää henkilöiden välisiä maksuja muille Apple Pay -käyttäjille.

Apple-ohjelmiston Apple Pay -ominaisuudet saattavat olla käytettävissä vain tietyillä alueilla ja tietyillä korteilla, rahoituslaitoksilla ja kauppiailla. Ominaisuudet saattavat vaihdella alueen, kortin antajan ja kauppiaan mukaan.

Jotta voit käyttää Apple Pay -ominaisuutta, sinulla on oltava Tuettu kortti. Tuetut kortit voivat muuttua aikaa myöten. Jotta voit lisäksi lähettää ja vastaanottaa henkilöiden välisiä maksuja, sinulla on oltava Apple Pay Cash -kortti.

Tuetut kortit ja henkilöiden väliset maksut liitetään Apple ID:hen, jolla olet kirjautunut iCloudiin näiden ominaisuuksien käyttämistä varten. Tuetut kortit ovat vain 13-vuotiaiden tai vanhempien henkilöiden käytettävissä ja voi määräytyä iCloudin tai liitettävän Tuetun kortin ikärajoitusten mukaan. Apple Pay Cash -kortti ja mahdollisuus lähettää ja vastaanottaa henkilöiden välisiä maksuja ovat saatavilla vain vähintään 18-vuotiaille henkilöille.

Apple Pay on tarkoitettu henkilökohtaiseen käyttöösi ja voit lisätä siihen ainoastaan omia tuettuja korttejasi. Jos olet liittämässä tuettua yrityskorttia, vakuutat, että sinulla on työnantajasi lupa siihen ja että sinulla on oikeus sitouttaa työnantajasi näihin käyttöoikeuksiin ja kaikkiin tällä ominaisuudella tehtyihin tilitapahtumiin. Jos lähetät tai vastaanotat henkilöiden välisiä maksuja, takaat, että teet sen omassa henkilökohtaisessa ja ei-kaupallisessa käytössä.

Vakuutat, että et käytä Apple Pay -ominaisuutta laittomuuksiin tai huijauksiin, tai mihin tahansa muuhun sellaiseen mikä on Lisenssissä ja näissä Lisäehdoissa kielletty. Lupaat lisäksi käyttää Apple Pay -ominaisuutta voimassa olevien lakien ja asetusten mukaisesti. Lupaat olla häiritsemättä tai keskeyttämättä Apple Pay -palvelua (mukaan lukien palvelun käyttäminen automaattisin keinoin) tai palveluun liittyviä palvelimia tai verkkoja tai olla rikkomatta palveluun liittyvien verkkojen käytäntöjä, vaatimuksia tai säännöksiä (mukaan lukien tietojen tai liikenteen luvaton käyttö tai seuranta).

2.     Applen suhde sinuun

Apple Pay -ominaisuuden avulla voit luoda virtuaalisen kuvan Tuetuista korteista tuetulle Laitteelle.  Apple ei kuitenkaan prosessoi maksutapahtumia eikä muita korttitapahtumia (kuten bonusten kertyminen ja lunastaminen) eikä vastaanota, säilytä tai siirrä varojasi. Apple ei myöskään millään tavoin hallitse tällä ominaisuudella tehtyjä maksuja, palautuksia, hyvityksiä, bonuksia, arvoa, alennuksia tai muita kaupallisia tapahtumia.

Voimassa olevat korttisopimuksesi kortin myöntäneen tahon kanssa ovat voimassa ja määrittelevät Tuetun kortin käytön Apple Pay -ominaisuuden kanssa. Samalla osallistumisesi johonkin kauppiaan bonus- tai lahjakorttiohjelmaan ja Apple Pay -yhteensopivien korttien käyttösi yhdessä Apple Pay -ominaisuuden kanssa on kyseisen kauppiaan ehtojen alaista.

Apple Pay Cash -kortti ja mahdollisuus lähettää ja vastaanottaa henkilöiden välisiä maksuja ovat käytettävissä ainoastaan Yhdysvalloissa, ja nämä palvelut tarjoaa Green Dot Bank, joka on FDIC:n jäsen. Kun otat nämä ominaisuudet käyttöön Apple Payssa, avaat tilin Green Dot Bank -pankkiin. Kun lähetät tai vastaanotat henkilöiden välisiä maksuja tai lataat tai nostat rahaa Apple Pay Cash -kortilta, Green Dot Bank on vastuussa rahan vastaanottamisesta ja lähettämisestä valitulle vastaanottajalle. Rahoituslaitos, joka on vastuussa Apple Pay Cash -kortin ja henkilöiden välisten maksujen tarjoamisesta Apple Payssa, voi muuttua, ja näiden ominaisuuksien käyttöäsi koskevat kyseisen rahoituslaitoksen käyttöehdot.

Lisenssissä tai lisäehdoissa ei ole mitään sellaista, mikä muuttaisi kortinhaltija-, käyttäjä- tai kauppiassopimuksen ehtoja, ja kaikki sellaiset sopimukset määräävät Tuetun kortin tai Apple Payssa tapahtuvan henkilöiden välisen maksuominaisuuden sekä niiden Laitteella olevan virtuaalisen kuvan käytön. Hyväksyt, että Apple ei ole osallinen kortinhaltija- tai kauppiassopimuksessasi eikä Apple ole vastuussa: (a) minkään maksu-, bonus- tai lahjakortin sisällöstä, tarkkuudesta tai ei saatavilla olemisesta, kaupallisesta käytöstä, maksutapahtumista tai ostoista, kun Apple Pay -ominaisuutta käytetään; (b) luoton antamisesta tai luottokelpoisuuden selvittämisestä; (c) bonuksen tai arvon kertymisestä tai lunastamisesta kauppiaan ohjelmassa; (d) prepaid-korttien rahoittamisesta tai uudelleen lataamisesta; (e) henkilöiden välisten maksujen lähettämisestä tai vastaanottamisesta; eikä (f) rahan lataamisesta, lunastamisesta tai nostamisesta Apple Pay Cash -kortilta.

Kaikissa maksu-, bonus- tai lahjakorttiin tai maksutapahtumaan liittyvissä erimielisyyksissä tai kysymyksissä ota yhteyttä kortin myöntäneeseen tahoon tai kauppiaaseen. Jos sinulla on kysyttävää Apple Pay Cash -kortista tai henkilöiden välisistä maksuista, ota yhteys Applen tukeen.

3.     Yksityisyys

Täyden hyödyn saamiseksi Apple Pay vaatii joitakin tietoja Laitteestasi. Lisäksi kun käytät Apple Pay Cash -korttia tai lähetät tai vastaanotat henkilöiden välisiä maksuja, maksutapahtumasta kerätään ja säilytetään lisätietoja tilisi ylläpitoa varten, huijauksien estämiseksi ja viranomaismääräysten vuoksi. Saat lisätietoja Apple Pay -ominaisuuden ja Apple Pay Cash -kortin käytön sekä Apple Payssa tehtävien henkilöiden välisten maksujen yhteydessä kerätyistä, käytetyistä tai jaetuista tiedoista lukemalla Apple Paysta ja tietosuojasta (pääset tietoihin valitsemalla Wallet ja Apple Pay Laitteessa tai pariksi asetetun Laitteen Watch-apissa) tai vierailemalla osoitteessa http://www.apple.com/fi/privacy. Käyttämällä näitä ominaisuuksia hyväksyt, että Apple, sen tytäryhtiöt ja edustajat välittävät, keräävät, ylläpitävät, käsittelevät ja käyttävät näitä tietoja Apple Pay -toiminnallisuuden tarjoamiseen.

4.     Turvallisuus; kadonneet tai käytöstä poistetut laitteet

Apple Pay tallentaa virtuaaliset kuvat Tuetuista korteistasi ja sen tulisi olla yhtä hyvin suojattu kuin käteisesi tai oikeat luotto-, pankki-, prepaid-, bonus- tai lahjakorttisi. Jos luovutat Laitteesi pääsykoodisi toiselle henkilölle tai annat toisen henkilön lisätä sormenjälkensä Touch ID:hen tai käyttää Face ID:tä, hänellä on mahdollisuus suorittaa maksuja, lähettää, pyytää tai vastaanottaa henkilöiden välisiä maksuja, nostaa rahaa Apple Pay Cash -kortilta tai ottaa vastaan tai hyödyntää bonuksia tai luottoa käyttäen Apple Payta Laitteellasi. Olet yksin vastuussa Laitteesi suojauksen ylläpidosta ja pääsykoodistasi. Hyväksyt, että Applella ei ole mitään vastuuta, jos kadotat Laitteesi tai annat muiden käyttää sitä. Hyväksyt, että Applella ei ole mitään vastuuta, jos teet valtuuttamattomia muutoksia Apple-ohjelmistoon (esimerkiksi ”jailbreak”).

Sinun on ehkä otettava käyttöön muita suojaustoimenpiteitä, kuten Apple ID:n kaksiosainen todentaminen, jotta voit käyttää tiettyjä Apple Payn ominaisuuksia, kuten Apple Pay Cash -korttia ja henkilöiden välisiä maksuja Apple Payssa. Jos poistat myöhemmin kyseiset suojausominaisuudet, et voi välttämättä jatkaa näiden Apple Payn ominaisuuksien käyttöä.

Jos Laitteesi häviää tai varastetaan ja sinulla on Etsi iPhoneni käytössä, voit yrittää lopettaa mahdollisuuden maksaa laitteella olevalla virtuaalisella Tuetulla maksukortilla tai lähettää henkilöiden välisiä maksuja asettamalla Laitteen Kadonnut-tilaan. Voit myös tyhjentää Laitteesi sisällön, jolloin se yrittää lopettaa mahdollisuuden maksaa Laitteella olevalla virtuaalisella Tuetulla maksukortilla tai lähettää henkilöiden välisiä maksuja ja poistaa Apple Pay -yhteensopivat kortit. Sinun tulisi myös ottaa yhteyttä Tuetut maksukortit myöntäneeseen tahoon, Apple Pay -yhteensopivat kortit myöntäneeseen kauppiaaseen ja Apple Pay Cash -kortin tapauksessa Appleen estääksesi Tuettujen korttien luvattoman käytön.

Jos raportoit tai jos Apple epäilee laittomuuksia tai väärinkäyttöä, sitoudut tekemään Applen kanssa yhteistyötä tutkimuksissa ja käyttämään kaikkia petoksenestämistoimenpiteitä, jotka Apple esittää.

5.     Vastuun rajoitus

LISENSSISSÄ OLEVIEN VASTUUNVAPAUTUKSIEN JA VASTUUN RAJOITUKSIEN LISÄKSI APPLE EI OTA MINKÄÄNLAISTA VASTUUTA APPLE PAY -OMINAISUUDELLA TEHDYISTÄ OSTOKSISTA, MAKSUISTA, TAPAHTUMISTA TAI MUISTA MAKSUTAPAHTUMISTA JA HYVÄKSYT, ETTÄ SELVITÄT KAIKKI TUETTUIHIN KORTTEIHISI, HENKILÖIDEN VÄLISIIN MAKSUIHIN JA NIIHIN LIITTYVIIN MAKSUTAPAHTUMIIN LIITTYVÄT KYSYMYKSET JA ERIMIELISYYDET KORTTISI MYÖNTÄJÄN, MAKSUNVÄLITTÄJÄN, RAHOITUSLAITOKSEN TAI KAUPPIAAN KANSSA.

————————————
APPLEN ILMOITUKSET
Jos Applen on otettava sinuun yhteyttä koskien tuotettasi tai tunnustasi, suostut vastaanottamaan ilmoituksia sähköpostitse. Hyväksyt, että tällaiset mahdollisesti lähettämäsi sähköiset ilmoitukset täyttävät kaikki laillisen viestinnän vaatimukset.